Antonysamy Savarimuthu

Antonysamy Savarimuthu (Vadakku Vandaman, Tamil Nadu, 1960ko abenduaren 8a) indiar elizgizon katolikoa da. 2019tik 2025era Palayamkottaiko apezpikua izan zen eta 2025etik aurrera Maduraiko artzapezpikua da.

 Bizitza 
Antonysamy Savarimuthu 1960ko abenduaren 8an jaio zen, Palayamkottaiko elizbarrutiko Vadakku Vandaman herrian. Maduraiko apaizgaitegi txikian sartu zen, eta gero filosofia eta teologia ikasketak jarraitu zituen Bangaloren, 1979tik 1987ra. Filosofia eta Teologiako lizentziatura, Ingelesezko Literaturako masterra eta 2001ean Zuzenbide Kanonikoko doktoretza lortu zituen Parisko Institutu Katolikoan. 1987ko apirilaren 26an apaiztu zen, Palayamkottaiko elizbarrutian inkardinatuta geratuz.

Apaiz-ordenazioa jaso ondoren, honako kargu hauek izan zituen: apezpikuaren idazkaria (1987tik 1989ra); Maduraiko apaizgaitegi txikiko irakaslea (1989tik 1992ra); Bangaloreko apaizgaitegiko irakasle bisitaria (2001etik 2010era); Maduraiko Christ Hall apaizgaitegiko errektorea (2001etik 2004ra); elizbarrutiko bikario jenerala (2004tik 2011ra); Shantinagarreko Jesus Haurraren elizako parrokoa (2004tik 2005era); Maharajanagarreko San Juda Tadeoren elizako parrokoa (2005etik 2009ra); Santa Maria apaizgaitegiko errektorea eta Bokazio Zentroko zuzendaria (2009tik 2011ra); Bangaloreko San Petri apaizgaitegiko irakasle egoiliarra (2011tik aurrera).

2019ko azaroaren 20an, Frantzisko aita santuak Palayamkottaiko apezpiku izendatu zuen. Urte bereko abenduaren 15ean apezpiku-ordenazioa jaso zuen Palayamkottaiko San Frantzisko Xabierkoaren eskolaren aurrean, Antony Pappusamy artzapezpikuaren eskutik, kontsakratzailekideak Arochiasamy Jude Gerald Paulraj eta Jebalamai Susaimanickam izanik.

Antony Pappusamyk 2024ko azaroaren 4an dimisioa eman ondoren, Savarimuthuk Maduraiko artxidiozesia zuzendu zuen administratzaile apostoliko gisa.

2025eko uztailaren 5ean, Leon XIV.a aita santuak Maduraiko artzapezpiku izendatu zuen, eta abuztuaren 2an Savarimuthuk hartu zuen kargua.

 Ondorengotza apostolikoa 
thumb

 Erreferentziak 

 Kanpo estekak 

Kategoria:Indiako artzapezpikuak
Kategoria:Indiako katolikoak
Kategoria:Frantzisko aita santuak izendatutako apezpikuak
Kategoria:XX. mendeko indiarrak
Kategoria:XXI. mendeko indiarrak